Raqamli texnologiyalar xalqaro markazini tashkil etish boʻyicha birinchi navbatdagi chora-tadbirlar toʻgʻrisida
(decree, 2025-11-27)

Mamlakatimizda raqamli texnologiyalar bozorining investitsiya jozibadorligini oshirish uchun yanada qulay shart-sharoitlar yaratish, raqamli iqtisodiyotni rivojlantirishga xorijiy investitsiyalarni faol jalb etish, raqamli texnologiyalar sohasidagi korxonalarning eksport faoliyatini jadallashtirish va ularning xalqaro bozorlar bilan integratsiyalashuvini kengaytirish maqsadida: 1. Quyidagilar: Oʻzbekiston Respublikasi Prezidentining 2023-yil 11-sentabrdagi “Oʻzbekiston — 2030” strategiyasini 2023-yilda sifatli va oʻz vaqtida amalga oshirish chora-tadbirlari toʻgʻrisida”gi PQ-300-son qarori bilan IT sohada xizmatlar eksporti hajmini 5 milliard dollarga, yaratilgan ish oʻrinlari sonini 100 mingtaga yetkazish, IT-parkda xorijiy kompaniyalar uchun yanada qulay sharoitlar yaratish va ularning vakolatxonalari sonini 1 000 taga yetkazish vazifasi belgilanganligi; IT-park rezidentlari soni 1 652 tani, shu jumladan xorijiy kapital ishtirokida 426 tani tashkil etib, ular tomonidan 12,5 trillion soʻmlik mahsulot va xizmatlar ishlab chiqarilganligi va 344 million dollarlik eksport amalga oshirilganligi maʼlumot uchun qabul qilinsin. 2. Raqamli texnologiyalar vazirligi, Adliya vazirligi hamda Investitsiyalar, sanoat va savdo vazirligining yetakchi xorijiy ekspertlar ishtirokida ishlab chiqilgan quyidagi takliflariga rozilik berilsin: IT-park hududida raqamli texnologiyalar sohasida mahsulotlar ishlab chiqarish va xizmatlar koʻrsatish uchun qulay sharoitlarga ega boʻlgan maxsus hudud sifatida Raqamli texnologiyalar xalqaro markazini (International Digital Technology Center — “ENTERPRISE UZBEKISTAN”, keyingi oʻrinlarda — Markaz) tashkil etish; 4. Raqamli texnologiyalar vazirligiga Markaz hududida xorijiy IT kompaniyalar uchun qoʻllaniladigan maxsus huquqiy rejimni joriy qilish maqsadida quyidagi qoʻshimcha vazifalar yuklansin: raqamli texnologiyalar sohasida tadbirkorlik va investitsiya faoliyatini amalga oshirish uchun ilgʻor xalqaro tajribalarga asoslangan qulay sharoitlar yaratish orqali mamlakatda raqamli iqtisodiyotga investitsiyalarni jalb etishga koʻmaklashish; Dasturiy mahsulotlar va axborot texnologiyalari texnologik parki (IT-park) rezidentlari, shuningdek, boshqa korxonalar va tashkilotlar uchun konsalting, huquqiy, moliyaviy va boshqa xizmatlarni rivojlantirish; korxona va tashkilotlarning raqamli texnologiyalari hamda xizmatlari eksportini rivojlantirishni ragʻbatlantirish va qoʻllab-quvvatlash, ularning tashqi bozorlardagi faoliyatini kengaytirishga koʻmaklashish; Markaz hududida zamonaviy infratuzilmani rivojlantirish. 7. Raqamli texnologiyalar vazirligi Adliya vazirligi, Investitsiyalar, sanoat va savdo vazirligi bilan birgalikda 2024-yil 1-dekabrga qadar eksperimentning dastlabki natijasini inobatga olgan holda “Raqamli texnologiyalar xalqaro markazi toʻgʻrisida”gi Oʻzbekiston Respublikasi Qonuni loyihasini Vazirlar Mahkamasiga kiritsin. Qonun loyihasida quyidagilar nazarda tutilishi taʼminlansin: Markaz boshqaruvi hamda uning maqomi; raqamli texnologiyalar sohasida investitsiyalarni jalb etish va eksport faoliyatini ragʻbatlantirishga qaratilgan tadbirkorlik faoliyatini amalga oshirish, bojxona va soliq sohasini tartibga solish, mehnat munosabatlari hamda boshqa shartlarning alohida tartibi va huquqiy normalarni belgilovchi maxsus huquqiy rejim; moliya va bank faoliyatini amalga oshirish, shaxsga doir maʼlumotlarga ishlov berish va ularni himoya qilish, davlat xizmatlarini koʻrsatish, intellektual mulkni himoya qilish, shuningdek, tijorat va fuqarolik nizolarini koʻrib chiqishning alohida tartibi; Markazni moliyalashtirish manbalari va boshqa masalalar. 8. Mazkur Farmonning ijrosini samarali tashkil qilishga masʼul va shaxsiy javobgar etib, raqamli texnologiyalar vaziri Sh.X. Shermatov belgilansin. Mazkur Farmon ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.